ความเสี่ยงของ BOEING กำลังก่อตัว
ถ้าให้บอกชื่อผู้ผลิตเครื่องบินชื่อดัง ก็คงจะหนีไม่พ้น Airbus และ Boeing  ซึ่งขณะนี้ทั้งสองบริษัทมีส่วนแบ่งการตลาดรวมกัน เกินกว่า 70% ของยอดขายเครื่องบินทั่วโลก  เครื่องบิน 1 ลำมีมูลค่าสูงถึงหลักพันล้านบาท และดูเหมือนว่าในตลาดนี้ ผู้ซื้อเครื่องบินจะยึดติดกับตัวแบรนด์ ซึ่งทำให้ Airbus และ Boeing ได้เปรียบ  อย่างไรก็ตามถ้าเราพิจารณาเฉพาะยอดขายในปี 2018 พบว่า Boeing ขายเครื่องบินได้มากกว่า Airbus ถึง 146 ลำ  จะเห็นได้ว่า Boeing เป็นผู้นำในตลาดนี้ และดูเหมือนจะเป็นเสือนอนกินไปเรื่อยๆ  แต่ก็ไม่ได้หมายความว่า Boeing จะไม่มีความเสี่ยงซ่อนอยู่เลย  ความเสี่ยงของบริษัท Boeing คืออะไร?  ลงทุนแมนจะเล่าให้ฟัง
12 มี.ค. 2562

ความเสี่ยงของ BOEING กำลังก่อตัว / โดย ลงทุนแมน
ถ้าให้บอกชื่อผู้ผลิตเครื่องบินชื่อดัง
ก็คงจะหนีไม่พ้น Airbus และ Boeing
ซึ่งขณะนี้ทั้งสองบริษัทมีส่วนแบ่งการตลาดรวมกัน
เกินกว่า 70% ของยอดขายเครื่องบินทั่วโลก
เครื่องบิน 1 ลำมีมูลค่าสูงถึงหลักพันล้านบาท
และดูเหมือนว่าในตลาดนี้ ผู้ซื้อเครื่องบินจะยึดติดกับตัวแบรนด์
ซึ่งทำให้ Airbus และ Boeing ได้เปรียบ
อย่างไรก็ตามถ้าเราพิจารณาเฉพาะยอดขายในปี 2018
พบว่า Boeing ขายเครื่องบินได้มากกว่า Airbus ถึง 146 ลำ
จะเห็นได้ว่า Boeing เป็นผู้นำในตลาดนี้ และดูเหมือนจะเป็นเสือนอนกินไปเรื่อยๆ
แต่ก็ไม่ได้หมายความว่า Boeing จะไม่มีความเสี่ยงซ่อนอยู่เลย
ความเสี่ยงของบริษัท Boeing คืออะไร?
ลงทุนแมนจะเล่าให้ฟัง
เมื่อวันอาทิตย์ที่ผ่านมา 
มีรายงานข่าวอุบัติเหตุเครื่องบินของ Ethiopian Airlines 
เครื่องบินลำดังกล่าวคือ Boeing 737 รุ่น MAX 8
Boeing 737 ถือเป็นเครื่องบินรุ่นที่ขายดีสุดของบริษัท Boeing
โดยในปี 2018 เครื่องบินที่ส่งมอบทั้งหมดของบริษัท Boeing เกือบ 75% เป็นรุ่น 737
และบริษัทก็มีแผนที่จะผลิตเครื่องบินรุ่นนี้เดือนละ 59 ลำ ในปี 2019
เครื่องบิน Boeing 737 ผลิตออกมาทั้งหมด 4 รุ่นย่อย คือ
MAX 7 สามารถบรรจุผู้โดยสารได้ 172 คน
MAX 8 สามารถบรรจุผู้โดยสารได้ 210 คน
MAX 9 สามารถบรรจุผู้โดยสารได้ 220 คน
และ MAX 10 สามารถบรรจุผู้โดยสารได้ 230 คน
สำหรับเครื่องบินรุ่นที่เป็นปัญหาคือ Boeing 737 รุ่น MAX 8 
ซึ่งเป็นการเกิดอุบัติเหตุครั้งที่ 2 แล้วภายในรอบระยะเวลาไม่ถึง 5 เดือน
หลังจากเหตุการณ์นี้หลายคนจึงเริ่มตั้งคำถามเกี่ยวกับความปลอดภัยของเครื่องบิน Boeing
และส่งผลให้สายการบินในหลายประเทศประกาศหยุดใช้งาน Boeing 737 รุ่น MAX 8 
ไม่ว่าจะเป็นจีน อินโดนีเซีย ไปจนถึงสิงคโปร์
เรื่องนี้ทำให้ราคาของหุ้น Boeing ตกลงไปถึง 12% ตอนเปิดตลาดเมื่อวันจันทร์ที่ผ่านมา
ซึ่งถือเป็นการตกสูงสุดหลังจากเหตุการณ์ 9/11 ในปี 2001
บริษัท Boeing ก่อตั้งในปี 1916 ซึ่งปัจจุบันบริษัทดำเนินธุรกิจมานานกว่า 100 ปีแล้ว
ปัจจุบันบริษัท Boeing มีมูลค่า 7.2 ล้านล้านบาท
รายได้และกำไรของบริษัท Boeing 3 ปีย้อนหลัง
ปี 2016 รายได้ 3.0 ล้านล้านบาท กำไร 1.6 แสนล้านบาท
ปี 2017 รายได้ 2.9 ล้านล้านบาท กำไร 2.7 แสนล้านบาท
ปี 2018 รายได้ 3.2 ล้านล้านบาท กำไร 3.3 แสนล้านบาท
Boeing เริ่มต้นจากการผลิตเครื่องบินด้วยผืนผ้าใบ และไม้
ซึ่งหากดูในด้านของรายได้ และขนาดของบริษัท
Boeing จะถือว่าเป็นบริษัทเครื่องบินเบอร์หนึ่งของโลก
ปิดท้ายด้วยข้อมูลที่น่าสนใจ..
จริงๆ แล้ว Boeing ไม่ได้ผลิตเครื่องบินโดยสารเชิงพาณิชย์เพียงอย่างเดียวเท่านั้น
เพราะสินค้าของ Boeing มีทั้งเครื่องบินทหาร ชิ้นส่วนอาวุธ ไปจนถึงดาวเทียมที่ส่งออกไปนอกโลกอีกด้วย..
----------------------
รู้ไหม Boeing กับ Airbus ใครใหญ่กว่ากัน อ่านได้ที่
ติดตามเรื่องหลากหลาย จากผู้เขียนเก่งๆ หลายท่าน ในแอป blockdit โหลดได้ที่ 
สั่งซื้อหนังสือลงทุนแมน 9.0 ได้ที่
Lazada กดรับ voucher ลด 20% (มีจำนวนจำกัด): 
Shopee: 
----------------------
References
-
-
-
-
-
-
-